ᱡᱟᱸᱜᱟ

ᱡᱟᱸᱜᱟ ᱥᱮ ᱠᱟᱴᱟ ᱫᱚ ᱢᱟᱹᱱᱢᱤ ᱥᱮ ᱮᱴᱟᱜ ᱡᱤᱵᱽ ᱡᱤᱭᱟᱹᱞᱤ ᱠᱚᱣᱟᱜ ᱟᱹᱰᱤ ᱡᱟᱹᱨᱩᱲᱟᱱ ᱚᱝᱥᱚ ᱠᱟᱱᱟ ᱾ ᱢᱤᱫ ᱡᱟᱜᱟ ᱠᱷᱚᱱ ᱟᱨ ᱢᱤᱫ ᱡᱟᱜᱟ ᱪᱟᱞᱟᱜ ᱞᱟᱹᱜᱤᱫ ᱱᱚᱣᱟ ᱡᱟᱸᱜᱟ ᱛᱮᱜᱮ ᱠᱚ ᱪᱟᱞᱟᱜᱼᱟ ᱾

 ᱡᱟᱸᱜᱟ ᱨᱮᱱᱟᱜ ᱮᱞ 
ᱡᱤᱵᱽ ᱡᱤᱭᱟᱹᱞᱤ ᱵᱷᱤᱛᱨᱤ ᱨᱮ ᱢᱟᱹᱱᱢᱤ ᱥᱮ ᱪᱮᱬᱮ ᱪᱤᱯᱲᱩ ᱠᱚᱣᱟᱜ ᱫᱚ ᱵᱟᱨᱮᱭᱟ ᱡᱟᱸᱜᱟ ᱢᱮᱱᱟᱜᱼᱟ ᱾ ᱟᱨ ᱰᱟᱝᱜᱽᱨᱟ, ᱢᱮᱨᱚᱢ, ᱵᱷᱤᱰᱤ, ᱛᱟᱹᱨᱩᱵ, ᱵᱤᱡᱤ, ᱨᱩᱸᱰᱟᱹ ᱱᱚᱝᱠᱟᱱ ᱠᱚ ᱡᱤᱵᱽ ᱟᱜ ᱫᱚ ᱯᱩᱱᱭᱟᱹ ᱡᱟᱸᱜᱟ ᱢᱮᱱᱟᱜ ᱛᱟᱠᱚᱣᱟ ᱾ ᱚᱨᱛᱷᱚᱯᱚᱰ ᱡᱤᱵᱽ ᱟᱜ ᱫᱚ ᱯᱩᱱ ᱡᱚᱲᱟ ᱥᱮ ᱛᱩᱨᱩᱭ ᱡᱚᱲᱟ ᱡᱟᱸᱜᱟ ᱢᱮᱱᱟᱜ ᱛᱟᱠᱚᱣᱟ ᱾ ᱱᱟᱱᱟ ᱦᱩᱱᱟᱹᱨ ᱛᱤᱡᱩ ᱠᱚᱣᱟᱜ ᱫᱚ ᱘, ᱑᱒, ᱑᱔ ᱡᱚᱲᱟ ᱦᱚᱸ ᱡᱟᱸᱜᱟ ᱢᱮᱱᱟᱜ ᱛᱟᱠᱚᱣᱟ ᱾ ᱤᱱᱟᱹ ᱵᱟᱫᱽ ᱠᱟᱛᱮ ᱦᱚᱸ ᱢᱤᱫ ᱥᱟᱭ, ᱢᱤᱫ ᱥᱟᱥᱟᱭ ᱡᱚᱲᱟ ᱡᱟᱸᱜᱟ ᱦᱚᱸ ᱟᱭᱢᱟ ᱛᱤᱡᱩ ᱠᱚᱣᱟᱜ ᱢᱮᱱᱟᱜᱼᱟ ᱾

 ᱢᱟᱹᱱᱢᱤᱭᱟᱜ ᱡᱟᱸᱜᱟ 
ᱢᱟᱹᱱᱢᱤ ᱟᱜ ᱡᱟᱸᱜᱟ ᱫᱚ ᱵᱟᱨᱮᱭᱟ ᱜᱮᱭᱟ ᱾ ᱜᱩᱱᱴᱷᱤ ᱞᱟᱛᱟᱨ ᱠᱷᱚᱱ ᱡᱟᱸᱜᱟ ᱠᱚ ᱢᱮᱛᱟᱜᱼᱟ ᱾ ᱵᱟᱨ ᱡᱟᱸᱜᱟ ᱡᱤᱵᱽ ᱵᱟᱫ ᱠᱟᱛᱮ ᱯᱩᱱ ᱡᱟᱸᱜᱟ ᱡᱤᱵᱽ ᱠᱚ ᱫᱚ ᱞᱟᱦᱟ ᱠᱟᱴᱟ ᱛᱤ ᱞᱮᱠᱟ ᱦᱚᱸ ᱠᱩ ᱵᱮᱵᱷᱟᱨᱟ ᱾ ᱜᱤᱫᱽᱨᱟᱹ ᱡᱟᱱᱟᱢᱚᱜ ᱞᱟᱦᱟᱨᱮ ᱜᱮ ᱜᱚᱜᱚ ᱟᱜ ᱞᱟᱡ ᱨᱮᱜᱮ ᱢᱟᱹᱱᱢᱤ ᱟᱜ ᱡᱟᱸᱜᱟ ᱫᱚ ᱵᱮᱱᱟᱣ ᱯᱩᱨᱟᱹᱜᱼᱟ ᱾ ᱟᱫᱚ ᱡᱟᱱᱟᱢ ᱛᱟᱭᱚᱢ ᱦᱚᱲᱢᱚ ᱥᱟᱶᱛᱮ ᱢᱤᱞ ᱠᱟᱛᱮ ᱡᱟᱸᱜᱟ ᱦᱚᱸ ᱦᱟᱨᱟᱜᱼᱟ ᱾ ᱜᱚᱴᱟ ᱦᱚᱲᱢᱚ ᱨᱮᱱᱟᱜ ᱦᱟᱢᱟᱞ ᱫᱚ ᱡᱟᱸᱜᱟ ᱪᱮᱛᱟᱱ ᱨᱮᱜᱮ ᱛᱟᱦᱮᱸᱱᱟ ᱾ ᱡᱤᱵᱽ ᱡᱤᱭᱟᱹᱞᱤ ᱫᱚ ᱢᱤᱫ ᱡᱟᱸᱜᱟ ᱫᱚ ᱵᱟᱹᱠᱚ ᱦᱩᱭᱩᱜᱼᱟ ᱾ ᱡᱤᱵᱽ ᱡᱤᱭᱟᱹᱞᱤ ᱵᱷᱤᱛᱨᱤ ᱨᱮ ᱡᱟᱸᱜᱟ ᱫᱚ ᱡᱚᱲᱟ ᱜᱮ ᱦᱩᱭᱩᱜᱼᱟ ᱾

 ᱱᱚᱸᱰᱮ ᱦᱚᱸ ᱧᱮᱞᱢᱮ 
•ᱠᱟᱴᱟ

 ᱵᱟᱨᱦᱮ ᱡᱚᱱᱚᱲ 

ᱥᱟᱹᱠᱷᱭᱟᱹᱛ